***AZ ELŐTERJESZTÉS SORSZÁMA: …..***

*MELLÉKLET: 2 db*

***TÁRGY: Fadd és Környéke Gyepmesteri Társulás társulási megállapodása***

***E L Ő T E R J E S Z T É S***

***………….. KÖZSÉG/NAGYKÖZSÉG/VÁROS ÖNKORMÁNYZATA KÉPVISELŐ-TESTÜLETÉNEK***

***2016. …….. ……..-i RENDES ÜLÉSÉRE***

***Terjedelem:*** 3 + 12 oldal

**A napirend tárgyalására vonatkozó szabályok:**

|  |  |  |
| --- | --- | --- |
| ***Ülés*** | Nyilvános | Zárt:  Mötv. 46. § (2) bekezdés  a) / b) / c) alapján |
| ***Szavazás*** | Nyílt  Név szerinti | Titkos |
| ***Szavazati arány*** | Egyszerű | Minősített |
| ***Bizottsági véleményezés*** | Nem szükséges | Szükséges, és   * megtörtént * nem történt meg |

***Tisztelt Képviselő-testület!***

Fadd Nagyközség Önkormányzata 2006. év óta látja el folyamatosan a kóbor állatokkal kapcsolatos kötelező önkormányzati feladatot a Faddi Polgármesteri Hivatal, illetve az önkormányzati tulajdonú Fatodi Kft. és a székesfehérvári ALPHA-VET Kft. közreműködésével 12 önkormányzat számára 2013. június 31-ig társulás, azóta pedig az egyes önkormányzatokkal megkötött szolgáltatási szerződések keretében.

Az eddigi tapasztalatokra támaszkodva és figyelembe véve, hogy a hatályos ágazati törvények szerint a települések belterületein a kóbor állatok befogása a települési önkormányzatok kötelező feladata, és ez sok kisebb önkormányzat számára nem megoldott, továbbá mérlegelve, hogy e feladat jogszabályoknak megfelelő, önálló ellátása rendkívül nagy anyagi megterhelést jelentene egy-egy önkormányzatnak, Fadd Nagyközség Önkormányzata kezdeményezte egy önkormányzati társulás létrehozását. Így minden tagönkormányzat tekintetében a feladattal arányosabb és költséghatékonyabb működést lehetne elérni.

Másrészt az Önkormányzat Faddon egy új, korszerű gyepmesteri telep kialakítására, s az ezzel kapcsolatos infrastruktúra kiépítésére vállalkozott, s a jogerős építési engedély is a birtokában van. A beruházáshoz területfejlesztési pályázati forrásokat szeretnénk igénybe venni. A fejlesztés a társulás keretein belül valósulna meg olyan formában, hogy Fadd Nagyközség Önkormányzata tulajdonosi hozzájárulást biztosítana a tulajdonában lévő telekingatlanon a gyepmesteri épület és egyéb nagyértékű tárgyi eszközök, felszerelések létesítésére. A beruházás nyomán létrejövő vagyon a társulás tulajdonába kerülne, annak fenntartását és működtetését is a társulás végezné. A társulás megszűnése, vagy a társulásból történő kiválás esetén a társulás a vagyonnal a tagönkormányzatok felé vagyoni hozzájárulásuk arányában számolna el.

A megkeresésre 18 települési önkormányzat jelezte a társuláshoz való csatlakozási szándékát.

A 2016. március 24-én, Faddon megtartott alakuló ülésen 8 önkormányzat részvételével jött létre a Társulás.

Az ülésen a tagok a működési hozzájárulás mértékét 1 Ft/lakos/év összegben állapították meg.

Településekre lebontva:



Az előterjesztéshez mellékelten csatolom a társulási megállapodás tervezetét és a költségkalkulációt.

*Kérem a Tisztelt Képviselő-testülettől az előterjesztés megtárgyalását és a határozati javaslat támogatását.*

**Fadd, 2016. ………………. …….**

**Fülöp János**

**polgármester**

**I. Határozati javaslat**

**Fadd Nagyközség Önkormányzata Képviselő-testületének ….../2016. (III. 29.) önkormányzati határozata**

1. ………………..… Község Önkormányzatának Képviselő-testülete a Magyarország helyi önkormányzatairól szóló 2011. évi CLXXXIX. törvény 88. §-ának (2) bekezdése alapján a Fadd és Környéke Gyepmesteri Társulás társulási megállapodását jóváhagyja.

2. A Képviselő-testület felhatalmazza a Polgármestert a társulási megállapodás aláírására és a szükséges egyéb jognyilatkozatok megtételére.

3. A Képviselő-testület a Magyarország helyi önkormányzatairól szóló 2011. évi CLXXXIX. törvény 94. §-ának (2) bekezdése alapján a Fadd és Környéke Gyepmesteri Társulás Társulási Tanácsába Fülöp János polgármestert delegálja, akinek távolléte, akadályoztatása esetén teljes jogkörrel történő helyettesítésére felhatalmazza ……………………..t, illetőleg …………………….t.

*(A társulási megállapodás a határozat mellékletét képezi.)*

**Határidő: 2016. április 30.**

**Felelős: …………………………….. polgármester**

**II. Határozati javaslat**

**Fadd Nagyközség Önkormányzata Képviselő-testületének ….../2016. (III. 29.) önkormányzati határozata**

1. ………………..… Község Önkormányzatának Képviselő-testülete csatlakozni kíván a Fadd és Környéke Gyepmesteri Társuláshoz.

2. A Képviselő-testület a Magyarország helyi önkormányzatairól szóló 2011. évi CLXXXIX. törvény 88. §-ának (2) bekezdése alapján a Fadd és Környéke Gyepmesteri Társulás társulási megállapodását jóváhagyja.

3. A Képviselő-testület felhatalmazza a Polgármestert a társulási megállapodás aláírására és a szükséges egyéb jognyilatkozatok megtételére.

3. A Képviselő-testület felkéri a Polgármestert, hogy gondoskodjon a csatlakozási nyilatkozat Társulás számára történő megküldésére.

4. A Képviselő-testület a Magyarország helyi önkormányzatairól szóló 2011. évi CLXXXIX. törvény 94. §-ának (2) bekezdése alapján a Fadd és Környéke Gyepmesteri Társulás Társulási Tanácsába Fülöp János polgármestert delegálja, akinek távolléte, akadályoztatása esetén teljes jogkörrel történő helyettesítésére felhatalmazza ……………………..t, illetőleg …………………….t.

*(A társulási megállapodás a határozat mellékletét képezi.)*

**Határidő: 2016. április 30.**

**Felelős: …………………………….. polgármester**